section_heading: Promet
paragraph_text: Promet je uvijek bila važna stavka brodskog gospodarstva i od rimskih vremena, pa tako i danas. Kroz Brod prolazi važna Hrvatska autocesta (A3) Zagreb – Slavonski Brod – Beograd. Također Luka Brod je druga najvažnija riječna luka u državi (u izgradnji je suvremena lučka infrastruktura s predviđenim godišnjim kapacitetom od 1.500.000 tona). 15&nbsp;km istočno od centra Broda nalazi se autocesta A5 (Slavonika) koja leži na međunarodnom tranzitnom pravcu Koridor 5c, koji povezivava srednju Europu i Slavoniju s Bosnom i Hercegovinom te obalom Jadranskog mora. Šira prigradska zona grada jedno je od najvećih cestovnih čvorišta u Hrvatskoj, s obzirom na već postojeću autocestu A3. Trenutno se gradi novi autobusni kolodvor koji je po broju prometa treći u Hrvatskoj.